**OKRESNÝ ÚRAD ŽILINA**

**pozemkový a lesný odbor**

Andreja Kmeťa 17, 011 39 Žilina

|  |  |
| --- | --- |
| č.: OU-ZA-PLO 2015/001101/Koc/PPÚ-VyN | V Žiline dňa 13. 05. 2015 |

**N A R I A D E N I E**

**vykonania projektu pozemkových úprav**

**v katastrálnom území Rudina**

Okresný úrad Žilina – pozemkový a lesný odbor, ako príslušný správny orgán podľa § 5 ods. 4 zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov

**podľa § 14 ods. 1 zákona č. 330/1991 Zb.** o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov

**n a r i a ď u j e**

vykonanie projektu pozemkových úprav v katastrálnom území Rudina, obec Rudina, okres Kysucké Nové Mesto, schváleného rozhodnutím Okresného úradu Žilina – pozemkového a lesného odboru pod č. OU-ZA-PLO 2015/001101/Koc/PPÚ-Schv. zo dňa 23. 03. 2015, vypracovaného v zmysle § 2 ods. 1 písm. a) zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov z dôvodu usporiadania vlastníckych a užívacích pomerov a odstránenie prekážok ich výkonu vyvolaných historickým vývojom pred účinnosťou zákona, ktorého zhotoviteľom je GEOPOZ KYSUCE, s.r.o., Komenského 135, 022 01 Čadca.

**O d ô v o d n e n i e**

Bývalý Pozemkový úrad v Čadci pod č. 1182/1991 zo dňa 9.10. 1991 podľa §7 zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov (ďalej len „zákon“) nariadil prípravné konanie pozemkových úprav v katastrálnom území Rudina z dôvodu uvedeného v § 2 ods. 1 písm. a) zákona, t. j. z dôvodu usporiadania vlastníckych a užívacích pomerov a odstránenie prekážok ich výkonu vyvolaných historickým vývojom.

Cieľom vypracovania projektu pozemkových úprav je racionálne priestorové usporiadanie pozemkového vlastníctva v katastrálnom území Rudina a ostatného nehnuteľného poľnohospodárskeho majetku a lesného majetku s ním spojeného v súlade

*„Tento projekt je spolufinancovaný EPFRV“*

s požiadavkami a podmienkami ochrany životného prostredia a tvorby územného systému ekologickej stability, funkciami poľnohospodárskej krajiny a prevádzkovo-ekonomickými hľadiskami moderného poľnohospodárstva a lesného hospodárstva.

V priebehu prípravného konania prerokoval bývalý Obvodný pozemkový úrad v Čadci (ďalej len „ObPÚ“) dôvody pozemkových úprav, obvod pozemkových úprav a vyňatie pozemkov z pozemkových úprav s Obecným úradom Rudina, Správou katastra v Kysuckom Novom Meste a zástupcami vlastníkov a užívateľov a dotknutým orgánom a organizáciám oznámil zámer vykonania pozemkových úprav spolu so žiadosťou o vyjadrenie. Po zhodnotení výsledkov prípravného konania ObPÚ dospel k záveru, že uskutočnenie pozemkových úprav v katastrálnom území Rudina je opodstatnené.

Vychádzajúc z uvedených zistení Obvodný pozemkový úrad v Čadci, pracovisko Kysucké Nové Mesto rozhodnutím č**.** 2009/00164-001/11/KNM zo dňa27.04.2009 nariadil podľa § 8 zákona pozemkové úpravy z dôvodu uvedeného v § 2 ods. 1 písm. a) zákona. Obvodom pozemkových úprav je katastrálne územie Rudina, okrem pozemkov vyňatých z pozemkových úprav, tak ako boli uvedené v rozhodnutí č. 2009/00164-001/11/KNM zo dňa27.04.2009.

Po právoplatnosti rozhodnutia o nariadení pozemkových úprav začal ObPÚ v súlade s § 9 zákona práce na úvodných podkladoch. Cieľom vypracovania úvodných podkladov bolo zostavenie registra pôvodného stavu (ďalej len „RPS“) a vypracovanie všeobecných zásad funkčného usporiadania územia (ďalej len „VZFÚ“) v obvode pozemkových úprav. RPS bol schválený pod č. ObPÚ 2012/00084-018/A11/KNM zo dňa 21.09.2012, VZFÚ boli schválené rozhodnutím č. ObPÚ 2013/00048-001/A11/KNM zo dňa 12. 02. 2013 a platnosť zásad pre umiestnenie nových pozemkov bola oznámená listom č. ObPÚ 2013/00048-007/A11/KNM/PPÚ zo dňa 19. 06. 2013.

Po schválení úvodných podkladov Okresný úrad Žilina – pozemkový a lesný odbor (ďalej len „OÚ-PLO“) zadal v zmysle § 12 zákona vypracovanie projektu pozemkových úprav (ďalej len „PPÚ“). Pred vyhotovením PPÚ bola rozhodnutím č. 2013/00048-008/A11/KNM/PPÚ zo dňa 25. 07. 2013 vykonaná zmena obvodu PPÚ z dôvodu spresnenia hraníc obvodu PPÚ.

Okresný úrad Žilina – pozemkový a lesný odbor (ďalej len „OÚ-PLO“) v súlade s § 13 ods. 1 zákona zverejnil projekt pozemkových úprav verejnou vyhláškou pod č. OU-ZA-PLO 2014/023684/Koc/RNS-Vv zo dňa 01. 08. 2014 v obci Rudina v dňoch 6. 08. 2014 až 05. 09. 2014 a doručil ho dňa 1. 08. 2014 združeniu účastníkov pozemkových úprav. Súčasne bol každému účastníkovi, ktorého pobyt je známy, doručený výpis z rozdeľovacieho plánu.

Proti rozdeľovaciemu plánu a výpisom z rozdeľovacieho plánu bolo podaných v stanovenej lehote 8 námietok, ktoré OÚ-PLO prerokoval s účastníkmi, ktorí námietky podali a s predstavenstvom združenia účastníkov. Z toho 6 námietok bolo vybavených a z prerokovaní boli vyhotovené zápisnice. V súlade s výsledkami prerokovania námietok bol rozdeľovací plán opravený a dotknutým účastníkom boli doručené opravené výpisy z rozdeľovacieho plánu. Dve námietky neboli vybavené a boli odstúpené na Okresný úrad Žilina – odbor opravných prostriedkov, ktorý o nich rozhodol dňa 21.11.2014 pod č. OU-ZA-OOP4-2014/031947/MIL, dňa 28.11.2014 pod č. OU-ZA-OOP4-2014/031939/MIL, tak, že im nevyhovel.

Vzhľadom na to, že rozdeľovací plán PPÚ bol spracovaný v súlade so zákonom a príslušnými právnymi predpismi Okresný úrad Žilina – pozemkový a lesný odbor tento

*„Tento projekt je spolufinancovaný EPFRV“*

schválil v zmysle § 13 ods. 6 zákona č. 330/1991 Zb.o pozemkových úpravách, usporiadaní pozemkového vlastníctva, pozemkových úradoch, pozemkovom fonde a pozemkových spoločenstvách v znení neskorších predpisov účinného do 30.04.2014 a to rozhodnutím č. OU-ZA-PLO 2015/001101/Koc/PPÚ-Schv. zo dňa 23. 03. 2015.

Vykonanie projektu pozemkových úprav spočíva najmä vo vytýčení význačných a vybraných podrobných lomových bodov hraníc nových pozemkov v teréne, odovzdaní vytýčených lomových bodov a následnom vyhotovení rozdeľovacieho plánu vo forme geometrického plánu, resp. obnovy katastrálneho operátu novým mapovaním.

Význačnými lomovými bodmi sa rozumejú body hranice obvodu projektu pozemkových úprav, verejných a spoločných zariadení a opatrení a rozhraničenie poľnohospodárskej pôdy a lesných pozemkov.

Vytýčenie podrobných lomových bodov hraníc nových pozemkov je uskutočňované v rozsahu určenom správnym orgánom na základe písomných žiadostí účastníkov. Vytyčované sú hranice nových pozemkov tých vlastníkov, ktorí svoje nové pozemky nedajú do nájmu poľnohospodárskym alebo lesným organizáciám, iným právnickým alebo fyzickým osobám, ale ich budú užívať sami. Zároveň sú vlastníci povinní trvalo označiť lomové body hraníc svojich pozemkov v zmysle § 19 písm. c) zákona č. 162/1995 Z. z. katastrálneho zákona v znení neskorších predpisov.

Po dohodnutí so združením účastníkov pozemkových úprav bol vypracovaný postup prechodu na hospodárenie v novom usporiadaní, ktorý sa pripája k tomuto nariadeniu a spolu s ním sa zverejňuje.

Toto nariadenie sa doručí verejnou vyhláškou tak, že po dobu 15 dní sa vyvesí na úradnej tabuli Okresného úradu Žilina – pozemkového a lesného odboru, na internetovej stránke Okresného úradu Žilina – pozemkového a lesného odboru a súčasne sa zverejní v obci Rudina, spôsobom v mieste obvyklým. Posledný deň tejto lehoty je dňom doručenia.

Príloha:

Postup prechodu na hospodárenie v novom usporiadaní

|  |
| --- |
| Ing. Štefan Macášek |
| vedúci odboru |

*„Tento projekt je spolufinancovaný EPFRV“*

**Doručuje sa**:

Účastníkom konania verejnou vyhláškou

**Na vedomie:**

1. Ing. Anna Mičianová, Rudina 318, 023 31- predseda predstavenstva ZÚPÚ v Rudina

2. Obec Rudina, Rudina 442, 023 31

3. SPF – regionálny odbor, Sad SNP 667/10, 010 01 Žilina

4. Lesy SR, š. p., OZ Čadca, Ľ. Podjavorinskej 2207, 022 01 Čadca

5. GEOPOZ KYSUCE, s.r.o., Komenského 135, 022 01 Čadca.

6. Roľnícke družstvo Rudina, 023 31 Rudina

7. PS Urbár Rudina – Matej Matejka, Rudina 153, 023 31

8. Združenie súkromných lesov Rudina – RNDr. Stanislav Svrček, Rudina 213, 023 31

9. ZSL Zádky – Korytá Rudina – Milan Veselý, Rudina 304, 023 31

– spis –

*„Tento projekt je spolufinancovaný EPFRV“*